Питање:

Молим Вас да нам приближније појасните потребе везане за мобилну апликацију, коју сте навели у конкурсној документацији на страни 5/32. Апликација о евиденцији радног времена није део стандардне услуге мобилних оператера, не указује на реалне потребе и фаворизује једног од понуђача, па су друга два мобилна оператора дискриминисана.

У складу са наведеним, услов који сте поставили је дискриминаторске природе и као такав у супротности са Чланом 10. Закона о јавним набавкама „ Начело обезбеђивања конкуренције“

С обзиром да је конкурсном документацијом унапред све предвиђено, молимо за измену-искључење наведених услова, како бисте добили што боље услове и могућност реалног разматрања све три понуде.

У складу са законом о Јавним набавкама, молим вас за потврду о пријему маила и одговор.

Одговор:

Одговор на питање сличне садржине, другог заинтересованог лица, је већ објављен на Порталу јавних набавки и интернет страници наручиоца.

Иначе, сагласно одредбама члана 93. Закона о јавним набавкама, заинтересовано лице може, у писаном облику тражити од наручиоца додатне информације или појашњења у вези са припремањем понуде, при чему може да укаже наручиоцу и на евентуалне недостатке и неправилности у конкурсној документацији, најкасније пет дана пре истека рока за подношење понуде.

Имајући у виду напред наведено, нарућилац и нема обавезу да одговори на питање, јер рок за подношење понуда истиче 25.07.2019. године у 11,0 часова, те је самим тим заинтересовано лице закаснило са постављањем питања.

КОМИСИЈА ЗА ЈНМВ број 1.2.8